སུ། །ལས་དང་ཉོན་མོངས་དབང་གྱུར་པས། །ལུས་དང་ངག་དང་ཡིད་སྒོ་ནས། །རང་བཞིན་སྡིག་པ་ཅི་བགྱིས་དང༌། །སྡོམ་པ་གསུམ་དང་འགལ་གྱུར་པའི། །ཉེས་པའི་ཚོགས་ཀུན་རབ་འགྱོད་
པས། །མཆོད་འོས་རྣམས་ཀྱི་སྤྱན་སྔ་རུ། །སླན་ཆད་བསྡམ་པའི་སེམས་ཀྱིས་བཤགས། །བླ་མའི་ཕྲིན་ལས་རྨད་བྱུང་དང༌། །རྒྱལ་དང་རྒྱལ་སྲས་རང་རྒྱལ་དང་། །དགྲ་བཅོམ་སོ་སོའི་སྐྱེ་བོ་ཡི། །དགེ་བ་ཀུན་ལ་རྗེས་ཡི་

བླ་མཆོད་སྐོར་
རང་། །འགྲོ་ཀུན་སྨིན་ཅིང་གྲོལ་བྱའི་ཕྱིར། །བླ་མ་རྣམས་དང་སངས་རྒྱས་ལ། །ཟབ་པ་དང་ནི་རྒྱ་ཆེ་བའི། །ཆོས་ཀྱི་འཁོར་ལོ་བསྐོར་བར་བསྐུལ། །སེམས་ཅན་ཇི་སྲིད་གནས་ཀྱི་བར། །མྱ་ངན་མི་འདའ་རྟག་བཞུགས་
ནས། །འགྲོ་བ་ཀུན་གྱི་དོན་མཛད་པར། །ཐལ་མོ་སྦྱར་ནས་གསོལ་བ་འདེབས། །བྱང་ཆུབ་སྙིང་པོར་མཆིས་ཀྱི་བར། །བླ་མ་མཆོག་དང་སངས་རྒྱས་དང༌། །ཆོས་དང་འཕགས་པའི་དགེ་འདུན་ལ། །རྣམ་པ་ཀུན་ཏུ་བདག་
སྐྱབས་མཆི། །སེམས་ཅན་ཀུན་གྱི་དོན་སླད་དུ། །རྫོགས་པའི་བྱང་ཆུབ་ཐོབ་བྱའི་ཕྱིར། །བྱང་ཆུབ་སེམས་ནི་བསྐྱེད་བགྱི་ཞིང༌། །བྱང་ཆུབ་སྤྱོད་པའང་སྤྱད་པར་བགྱི། །ཡེ་ཤེས་གསལ་བའི་སྤྱན་ལྡན་པའི། །བརྩེ་ལྡན་བླ་མའི་
ཚོགས་རྣམས་དང༌། །རྒྱལ་བ་སྲས་དང་བཅས་པ་ཀུན། །ཡུད་ཙམ་བདག་ལ་དགོངས་སུ་གསོལ། །མ་རིག་པ་ཡིས་ལྡོངས་གྱུར་ཅིང༌། །ལས་ཀྱི་ཆུ་ཀླུང་གིས་འཕངས་པས། །སྲིད་པའི་རྒྱ་མཚོར་ལྷུང་གྱུར་ཏེ། །ཉོན་མོངས་ཆུ་
སྲིན་དབང་གྱུར་ཅིང༌། །མི་བཟད་སྡུག་བསྔལ་གྱིས་གཟིར་བའི། །ཉམ་ཆུང་བློ་གྲོས་རབ་དམན་པ། །བདག་དང་སེམས་ཅན་ཐམས་ཅད་ཀྱི། །སྐྱོབ་པ་མཛད་པར་གསོལ་བ་འདེབས། །བདག་ཅག་རྣམས་ཀྱིས་རབ་འབད་
ཀྱང་། །ཐར་པའི་གོ་སྐབས་རྙེད་པ་དཀའ། །ཁྱོད་ཀྱིས་ཐུགས་བརྩེའི་ཕྱག་བརྐྱང་ནས། །སྲིད་པའི་མཚོ་ལས་བསྒྲལ་དུ་གསོལ། །མངོན་པར་འདུ་བྱེད་ཀུན་གྱི་གཞི། །ཚུལ་མིན་ཡིད་ལ་བྱེད་པའི་རྒྱུ། །མ་རིག་མུན་པ་ཐིབས་པོ་
38

ཉི་ཤུ་ཐམ་པ་
།ཆེ། །ཡེ་ཤེས་ཟེར་གྱིས་བསལ་དུ་གསོལ། །སྲིད་པའི་ཉེས་ཀུན་འབྱུང་བའི་གཞི། །རྟོག་པ་ཐམས་ཅད་སྐྱེད་བྱེད་པ། །བདག་ཏུ་འཛིན་པའི་འཁྲི་ཤིང་ནི། །ཤེས་རབ་རལ་གྲིས་གཅད་དུ་
གསོལ། །ཀུན་རྨོངས་ཀུན་འཁྲུག་ཀུན་ནས་དཀྲིས། །ང་རྒྱལ་དང་ནི་ཕྲག་དོག་ཀུན། །མགོན་པོ་ཁྱོད་ཀྱི་མཐུ་ཆེན་གྱི། །ཡེ་ཤེས་ཆེན་པོར་བསྒྱུར་དུ་གསོལ། །སྲིད་པ་ཐོག་མེད་དུས་ནས་སུ། །སེམས་ནི་ཉོན་མོངས་དབང་གྱུར་
པས། །བག་ཆགས་དྲི་མ་གང་བསགས་པ། །ཡེ་ཤེས་ཆུ་ཡིས་སྦྱང་དུ་གསོལ། །རང་གིས་མངོན་པར་སྤྱད་པའི་མཐུས། །རང་ལ་རང་དབང་མེེད་པར་ནི། །སྲིད་པའི་རྒྱ་མཚོར་འཕེན་བྱེད་པའི། །ལས་ཀྱི་རླུང་ཤུགས་བཟློགཏུ་
གསོལ། །ལས་དང་ཉོན་མོངས་ཀྱིས་སྤྲུལ་པའི། །སྐྱེ་རྒ་ན་དང་འཆི་ལ་སོགས། །སྡུག་བསྔལ་འདུ་བྱེད་འགྱུར་བ་ཡི། །སྡུག་བསྔལ་ཞི་བར་མཛད་དུ་གསོལ། །ཐབས་དང་སྐྱབས་དང་དག་པ་དང༌། །ཐེག་ཆེན་ངེས་པར་འབྱུང་
བ་ལས། །སེམས་ཅན་རྣམས་ནི་རབ་བཻསླུ་བའི། །བདུད་ཀྱི་ལས་རྣམས་བཟློག་ཏུ་གསོལ། །འཇིག་རྟེན་པ་ཡི་དོན་གཉེར་བའི། །རྙེད་དང་བཀུར་སྟི་ལ་སོགས་པ། །སྙིང་པོ་མེད་པའི་བྱ་བ་ལས། །ཡིད་ནི་རབ་ཏུ་བཟློག་ཏུ་
གསོལ། །ཀུན་གཞིའི་ལྟེ་བར་རབ་བརྟན་ཞིང༌། །རྟེན་འབྲེལ་ཡན་ལག་རྩིབས་བཅུ་གཉིས། །སྡུག་བསྔལ་མུ་ཁྱུད་ཀྱིས་བསྐོར་བའི། །སྲིད་པའི་འཁོར་ལོ་གཞིག་ཏུ་གསོལ། །གཞན་དོན་ལ་སྐྱོ་བདག་ཆགས་པས། །རང་ཉིད་
39

བླ་མཆོད་སྐོར་
ཞི་བ་དོན་གཉེར་བའི། །ཉན་ཐོས་ཐེག་པ་དམན་པའི་སེམས། །རྣམ་པ་ཀུན་ཏུ་དགག་ཏུ་གསོལ། །བདག་གི་ལུས་དང་ངག་དང་ནི། །དེ་བཞིན་ཡིད་ཀྱི་སྒོ་ནས་ཀྱང༌། །སེམས་ཅན་ཀུན་ལ་རྣམ་ཀུན་ཏུ། །ཕན་པ་རྒྱ་ཆེན་འབྱུང་
བར་མཛོད། །རྫོགས་པའི་བྱང་ཆུབ་བསྒྲུབ་པ་ལ། །ཕྱི་དང་ནང་གི་འཚེ་བ་ཡི། །བར་དུ་གཅོད་པ་ཐམས་ཅད་ཀུན། །ཉེ་བར་ཞི་བར་མཛད་དུ་གསོལ། །བཤེས་གཉེན་གྲོགས་མཆོག་དམ་ཆོས་དང༌། །གནས་བཟང་བ་དང་ཡོ་བྱེེད་
སོགས། །རྟག་ཏུ་མཐུན་པའི་རྐྱེན་རྣམས་ཀུན། །ལྷུན་གྱིས་གྲུབ་པར་མཛད་དུ་གསོལ། །ཚེ་རིང་ནད་མེད་འབྱོར་ལྡན་ཞིང༌། །འགྲོ་ཀུན་རྟག་ཏུ་འདུན་པ་དང༌། །ཇི་ལྟར་བསམ་པའི་དོན་རྣམས་ཀུན། །ཆོས་བཞིན་འགྲུབ་པར་
མཛད་དུ་གསོལ། །ཚེ་ཡི་འདུ་བྱེད་གཏོང་བའི་ཚེ། །བླ་མ་མཆོག་དང་ཧེ་རུ་ཀ །མཁའ་འགྲོའི་དབང་པོ་དཔག་ཡས་ཀྱིས། །མཁའ་སྤྱོད་གནས་སུ་བཀྲི་བར་མཛོད། །མང་དུ་སྨོས་ཀྱང་ཅི་འཚལ་ཏེ། །དབང་བཅུ་ལྡན་པ་ཁྱེད་
རྣམས་ཀུན། །ཇི་ལྟར་གོ་འཕང་མཆོག་བརྙེས་པ། །དེ་ལྟར་བདག་གིས་ཐོབ་པར་མཛོད། །བདག་གཞན་སྲིད་པའི་སྡུག་བསྔལ་གྱིས། །རྣམ་པ་ཀུན་ཏུ་ཉམ་ཐག་པས། །མི་ཤེས་བཞིན་དུ་གསོལ་བ་ལ། །ཉེས་པ་སྣང་གང་བཟོད་
པར་གསོལ། །དགེ་བ་འདི་དང་དགེ་བ་གཞན། །མ་ལུས་གཅིག་ཏུ་བསྡོམས་བྱས་ནས། །སེམས་ཅན་ཀུན་གྱི་དོན་གྱི་ཕྱིར། །རྫོགས་པའི་སངས་རྒྱས་མྱུར་ཐོབ་ཤོག །བདག་ནི་ཚེ་རབས་ཐམས་ཅད་དུ། །རིགས་གཟུགས་
40

D
ཉེར་གཅིག་
།འབྱོར་ལྡན་ཤེས་རབ་དང༌། །དབང་ཕྱུག་ཕུན་སུམ་ཚོགས་གྱུར་ཅིང༌། །ནད་མེ་ཚེ་དང་ལྡན་གྱུར་ཅིག །སངས་རྒྱས་འབྱུང་བ་མཉེས་བྱེད་ཅིང༌། །དམ་ཆོས་རྟག་ཏུ་སྤྱོད་པ་དང༌། །འཕགས་པའི་དགེ་
འདུན་རྒྱ་མཚོའི་ཚོགས། །རྣམ་པ་ཀུན་ཏུ་མཆོད་པར་ཤོག །ཀུན་དགའི་གསུང་རབ་རྟག་ཉན་ཅིང༌། །སྐུའི་རྒྱལ་མཚན་ལྟ་བ་དང༌། །དེ་ཡི་དཔལ་འབྱོར་བཟང་པོ་ཡིས། །རྟག་ཏུ་བདག་ནི་སྐྱོང་བར་ཤོག །དད་དང་བརྩེ་དང་
བརྩོན་པའི་མཐུས། །བྱང་ཆུབ་ལམ་རྣམས་རྫོགས་བྱེད་ཅིང༌། །སངས་རྒྱས་ཞིང་ཀུན་སྦྱོང་བ་དང༌། །སེམས་ཅན་སྨིན་པའང་བྱེད་པར་ཤོག །ཡིད་བཞིན་ནོར་བུ་ཆེན་པོ་ལྟར། །བདག་ལས་སེམས་ཅན་ཐམས་ཅད་ཀྱི། །ཡིད་ལ་
འདོད་དགུ་འབྱུང་འགྱུར་ཞིང༌། །འགྲོ་ཀུན་ཚིམ་པའང་བྱེད་པར་ཤོག །བདག་ལ་བརྟེན་ནས་འགྲོ་བ་ཀུན། །ཟབ་མོའི་ལམ་ལ་རབ་བཞུགས་ནས། །སྲིད་དང་ཞི་ལ་མི་གནས་པའི། །བྱང་ཆུབ་ཆེན་པོ་ཐོབ་གྱུར་ཅིག །བློ་གྲོས་
སྒྲིབ་གཉིས་རྣམ་དག་པས། །ཤིན་ཏུ་ཟབ་པའི་བློ་གྲོས་དང༌། །རྒྱ་ཆེའི་བློ་གྲོས་དང་ལྡན་པའི། །བློ་གྲོས་ཆེན་པོར་བདག་གྱུར་ཅིག །ཚུལ་ཁྲིམས་རྒྱལ་མཚན་དང་ལྡན་ཞིང་། །ཆོས་ཀྱི་རྒྱལ་མཚན་ལེགས་བཟུང་བས། །བསྟན་
པའི་རྒྱལ་མཚན་བརྟན་བྱས་ནས། །ཐར་པའི་རྒྱལ་མཚན་སློང་བར་ཤོག །ཚོགས་གཉིས་དཔལ་རབ་རྫོགས་གྱུར་ནས། །འགྲོ་བའི་དཔལ་མགོན་འབྱུང་བའི་གཞི། །སྐུ་གསུམ་དཔལ་འབྱོར་ལྷུན་གྲུབ་སྟེ། །སྲིད་ཞིའི་དཔལ་དུ་
41

བླ་མཆོད་སྐོར་
བདག་གྱུར་ཅིག །སྨོན་ལམ་བཟང་པོ་ལས་བྱུང་བའི། །ཕྲིན་ལས་བཟང་པོས་འགྲོ་བ་ཀུན། །སྐལ་པ་བཟང་པོར་ལེགས་བསྒྲུབས་པའི། །བརྟུལ་ཞུགས་བཟང་པོར་བདག་གྱུར་ཅིག །རྒྱལ་དང་རྒྱལ་བའི་སྲས་རྣམས་ཀྱི། །རྗེས་
སུ་བདག་ཀྱང་རབ་ཞུགས་ནས། །དགེ་བ་འདི་དང་དགེ་བ་གཞན། །ཐམས་ཅད་ཡོངས་སུ་བསྔོ་བར་བགྱི། །གཞན་ཡང་སྐྱེ་བ་འདི་ཉིད་དུ། །མི་མཐུན་ཕྱོགས་ཀུན་ཞི་བ་དང༌། །ཚེ་རིང་ནད་མེད་ཕུན་སུམ་ཚོགས། །རྟག་ཏུ་བདེ་
དང་ལྡན་གྱུར་ཅིག །བླ་མེད་བླ་མའི་ཐུགས་རྗེ་དང༌། །རྒྱལ་དང་རྒྱལ་སྲས་རང་རྒྱལ་དང༌། །དགྲ་བཅོམ་བདེན་པའི་བྱིན་རླབས་ཀྱིས། །ཇི་ལྟར་བསྔོས་བཞིན་འགྲུབ་པར་ཤོག །ཚུལ་འདི་བླ་མའི་ཚོགས་རྣམས་ལ། །དད་པའི་
བློ་གྲོས་རབ་བརྟན་ཞིང༌། །ཚུལ་ཁྲིམས་རྒྱལ་མཚན་ལེགས་འཛིན་པའི། །དཔལ་ལྡན་སྐལ་བ་བཟང་པོས་བསྡེབས། །ཆུ་མོ་གླང་གི་ལོ་ནག་པ། ཟླ་བའི་ཚེས་བརྒྱད་ལ་སྦྱར་བ་རྫོགས་སོ།། །།གང་ཞིག་དད་པས་བླ་མའི་
ཚོགས་རྣམས་ལ། །ཚིག་འདིས་རྟག་ཏུ་གསོལ་བ་འདེབས་བྱེད་ན། །དེ་ཡི་རྒྱུད་ལ་བླ་མ་དེ་དག་གིས། །ཡེ་ཤེས་གཟིགས་པའི་དམ་པ་འཇུག་པར་འགྱུར།།
མ་ཡིན་པའི་སྒོ་ནས་གསོལ་བ་འདེབས་པའི་འགྲེལ་པ་བཞུགས། བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །ཆོས་རྗེ་བླ་མའི་ཞབས་ལ་ཕྱག་འཚལ་ནས། །དེ་ཡིས་བླ་མ་མཆོག་ལ་གསོལ་འདེབས་པའི། །རབ་བྱེད་གསུངས་
আ
།བླ་མ་ལ་ཐུན་མོང་
42

ཉེར་གཉིས་
আ
།པའི་ཚིག་དོན་ཕྱེས་ཤིག་ཅེས། །བྱང་ཆུབ་བཟང་པོས་བསྐུལ་ནས་འཕགས་པས་བྲི། །དབང་བསྐུར་བ་ཡང་དག་པ་ཐོབ་པའི་རྡོ་རྗེ་སློབ་དཔོན་མཚན་ཉིད་དང་ལྡན་པ་དེ་ནི་སངས་རྒྱས་ཀྱི་མཛད་པ་མངོན་
སུམ་དུ་མཛད་པའི་ཕྱིར་སངས་རྒྱས་ཀུན་གྱི་ངོ་བོ་ཡིན་པས། དེ་ལ་གསོལ་བ་བཏབ་ན་སངས་རྒྱས་མ་ལུས་པ་ལ་གསོལ་བ་བཏབ་པར་འགྱུར་བས། སངས་རྒྱས་ཐམས་ཅད་ཀྱི་བྱིན་རླབས་དངོས་སུ་འཇུག་པའི་ཕྱིར་གསང་སྔགས་
ཀྱི་ལམ་གྱི་རྩ་བ་བླ་མ་ལ་མོས་པས་གསོལ་བ་འདེབས་པ་ཉིད་ཡིན་པར་དགོངས་ནས། གསོལ་བ་འདེབས་པའི་རབ་ཏུ་བྱེད་པ་འདི་མཛད་ལ་ཚིག་གི་དོན་ཙམ་ལས་དང་པོ་པ་རྣམས་ཀྱིས་རྟོགས་པར་བྱ་བའི་ཕྱིར། འབྲུ་འགྲེལ་བའི་
ཚུལ་གྱིས་བརྗོད་པར་བྱའོ།
འབྱུང་བས་རིན་ཆེན་ལྟ་བུའི་སྐུ་ཡིན་ལ། སྐུ་གསུང་ཐུགས་རྡོ་རྗེའི་དངོས་གྲུབ་ཅན་དེའི་ཞབས་ཀྱི་པདྨ་ལ་གུས་པས་འདུད་ཅེས་པ་ནི། སློབ་དཔོན་ངྷ་རི་ཀ་པས་མཁའ་འགྲོ་མ་ཀུན་དུ་སྤྱོད་པའི་རྒྱུད་ཀྱི་ཐོག་མར་སྦྱར་རོ་ཞེས་གྲགས་
སོ། །དེ་འདིའི་ཐོག་མར་སྦྱར་བའོ། །དངོོས་ཀྱི་དོན་ལ་དབང་བསྐུར་བའི་བླ་མ་མཚན་ཉིད་དང་ལྡན་པ་ཁྱོད་ནི་སངས་རྒྱས་ཐམས་ཅད་ཀྱི་ཡེ་ཤེས་ཀྱི་ངོ་བོ་ཡིན་པའི་ཕྱིར། གང་ལ་ཅིས་འདུལ་བ་དེ་ལ་དེ་སྟོན་པས་རྒྱལ་བ
།དེ་ལ་བླ་མ་དམ་པ་གང་གིས་བྱིན་གྱིས་བརླབས་པའི་དྲིན་གྱིས་བདེ་བ་ཆེན་པོའི་ཡེ་ཤེས་ཉིད་སྐད་ཅིག་མ་གཅིག་ཉིད་ལ་སློབ་མའི་རྒྱུད་ལ་འཆར་བར་མཛད་པ་གང་ཡིན་པའི་བླ་མ་དམ་པ་དེ་དགོས་འདོད་
43

བླ་མཆོད་སྐོར་
སྟེ། སངས་རྒྱས་དང་རྒྱལ་བའི་སྲས་བྱང་ཆུབ་སེམས་དཔའ་དང་རབ་ཏུ་བྱུང་བ་དང་དགེ་བསྙེན་དང་ཁྱིམ་པ་སོགས་ཀྱི་སྒྲས་བརྒྱ་བྱིན་དང་འཁོར་ལོས་སྒྱུར་བ་ལ་སོགས་པ་འགྲོ་བ་ཀུན་གྱི་གཟུགས་སུ་སྤྲུལ་བར་མཛད་ནས་གདུལ་བྱ
ཐམས་ཅད་སྐལ་བ་དང་མཐུན་པར་སྨིན་པར་མཛད་དོ། །འོ་ན་སངས་རྒྱས་ཀྱི་དོན་མཛད་པས་ཆོག་མོད། བླ་མ་ལ་ཅིའི་ཕྱིར་རག་ལས་སྙམ་ན། ཉི་མའི་འོད་ཟེར་རབ་ཏུ་ཚ་ཡང་མེ་ཤེལ་ལམ་མེ་ལོང་མེེད་པར་མེ་མི་འབྱུང་ལ། དེ་
བཞིན་དུ་སངས་རྒྱས་བྱིན་གྱིས་བརླབས་ཀྱང་དངོས་སུ་ལམ་སྟོན་པའི་བླ་མ་མེད་པར་འཇུག་མི་ནུས་ཏེ། སངས་རྒྱས་གཞན་ན་བཞུགས་ཀྱང་འགྱངས་པའི་ཕྱིར་རོ། །དེས་ན་བླ་མ་ཁྱོད་ཉིད་མཉེས་པ་ཡིས་སངས་རྒྱས་ཐམས་ཅད་
མཉེས་པར་འགྱུར་ཏེ་གཅིག་ཏུ་བསྡུས་པ་ཡིན་པའི་ཕྱིར། ཤིང་སྡོང་པོའི་རྩ་བར་ཆུ་བླུགས་པས་ཡལ་ག་ལ་ཁྱབ་པ་བཞིན་ནོ། །དེ་ཉིད་སངས་རྒྱས་ཁོ་ན་གཅིག་ཏུ་བསྡུས་པར་མ་ཟད་དེ། དཀོན་མཆོག་གསུམ་པོ་གཅིག་ཏུ་བསྡུས
པའི་ངོ་བོར་གྱུར་པའི་བླ་མ་དམ་པ་ཁྱོད་ལ་བདག་སྐྱབས་སུ་མཆིའོ། །ཞེས་མདོར་སྨོས་ནས་རྒྱས་པར་སྨོས་པ་ནི། བླ་མ་དེའི་ཐུགས་སངས་རྒྱས་ཀུན་གྱི་ཡེ་ཤེས་ཀྱི་དངོས་པོ་གཅིག་ཏུ་བསྡུས་པའི་ངོ་བོ་ཉིད་ཡིན་ལ། གསུང་ཚོས
རྣམས་ཀུན་གྱི་འབྱུང་བའི་གནས་ཡིན་པས་རིན་ཆེན་གྱི་གཏེར་དང་འདྲ་ཞིང༌། སྐུའི་ཆ་ཤས་རྣམས་བྱང་ཆུབ་སེམས་དཔའི་ཚོགས་ཡིན་པའི་ཕྱིར། དགེ་འདུན་ཐམས་ཅད་འདུས་པའི་སྐུར་གྱུར་པའི་དཔལ་ལྡན་བླ་མ་དེ་ལ་གུས་པས་
44

ཉེར་གསུམ་
আ
།འདུད་དོ། །ཞེས་རྒྱས་པར་སྨོས་ནས། ཤིན་ཏུ་ཡང་རྒྱས་པར་སྨོས་པ་ནི། ཁྱོད་ནི་གདུལ་བར་བྱ་བ་སྨིན་པའི་ཕྱིར་དེ་བཞིན་གཤེགས་པ་རྣམ་པ་ལྔར་སྟོན་ཏེ། གཟུགས་རྣམ་པར་སྣང་མཛད། ཚོར་བ་
རིན་ཆེན་འབྱུང་ལྡན། འདུ་ཤེས་འོད་དཔག་མེད། འདུ་བྱེད་དོན་ཡོན་གྲུབ་པ། རྣམ་པར་ཤེས་པ་མི་བསྐྱོད་པའོ། །སྤྱན་ལ་སོགས་པ་ཁྱོད་ཀྱི་འབྱུང་བ་བཞི་དག་པ་སྟེ། ས་སྤྱན་མ། ཆུ་མཱ་མ་ཀཱི། མེ་གོས་དཀར་མོ། རླུང་
སྒྲོལ་མའོ། །སྐུའི་ཆ་ཤས་དག་པ་བྱང་ཆུབ་སེམས་དཔའ་ཡིན་པའང་། མིག་སའི་སྙིང་པོ། རྣ་བ་རྡོ་རྗེ་འཆང༌། སྣ་ནམ་མཁའི་སྙིང་པོ། ལྕེ་སྤྱན་རས་གཟིགས། ཡིད་འཇམ་དབྱངས། ལུས་སྒྲིབ་པ་རྣམ་པར་སེལ་བ། རྩ་
རྒྱུས་བྱམས་པ། ཚིགས་ཀུན་ཏུ་བཟང་པོ་སྟེ། བྱང་ཆུབ་སེམས་དཔའ་རྣམས་མགོན་པོ་ཁྱོད་ཀྱི་དབང་པོ་ལ་སོགས་པ་དག་པའོ། །གཤིན་རྗེ་གཤེད་ལ་སོགས་པའི་ཁྲོ་བོ་བཅུ་ནི། ལག་པ་གཡས་པ་གཤིན་རྗེའི་གཤེད། གཡོན་པ་
གཞན་གྱིས་མི་ཐུབ་པ། ཁ་རྟ་མགྲིན་རྡོ་རྗེ་བདུད་རྩི་ཐབ་སྦྱོར། དཔུང་པ་གཡས་པ་མི་གཡོ་མགོན། གཡོན་པ་འདོད་པའི་རྒྱལ་པོ། རྗེ་ངར་གཡས་པ་དབྱུག་སྔོན་ཅན། གཡོན་པ་སྟོབས་པོ་ཆེ། སྤྱི་གཙུག་འཁོར་ལོས་སྒྱུར་
བ། རྐང་མཐིལ་གནོད་མཛེས་རྒྱལ་པོ་སྟེ་དཔལ་ལྡན་ཁྱོད་ཀྱི་སྐུའི་ཆ་དག་པའོ། །གཟུགས་སོགས་དག་པ་རྡོ་རྗེའི་ལྷ་མོ་རྣམས་ཏེ་ཕྱི་སྐྱེ་མཆེད་དྲུག་དག་པ། གཟུགས་རྡོ་རྗེ། སྒྲ་རྡོ་རྗེ། དྲི་རྡོ་རྗེ། རོ་རྡོ་རྗེ